মোহাম্মদ রফিক: সেসার ভাইয়্যেহো আমার খুব প্রিয় কবি। এটা আমি বিভিন্ন জায়গায় লিখেছি। খুব প্রিয়। এমনকি এদের মধ্যে যারা (পাবলো) নেরুদা নেরুদা করে, নেরুদার থেকে সেসার ভাইয়্যেহো আমার বেশি প্রিয় এবং সেসার ভাইয়্যেহোর ভেতরে আমি যে জগৎকে পাই সেটা, মানে কী বলব তোমাকে আমি, একজন প্রকৃত কবি বলতে আমি সেসার ভাইয়্যেহোকে বুঝি। এবং আমি একটা প্রবন্ধ লিখেছি ‘ও মোর ভালোবাসার ধন’, সেখানে জীবনানন্দ দাশ ও সেসার ভাইয়্যেহোর তুলনা, মোটামুটি কাছাকাছি এক সম্পর্ক আঁকার চেষ্টা করেছে আরকি।